Михо Михајловски

Михо Михајловски (Кичево,  - Скопје, 28 март 2003) — македонски партизан и учесник во НОБ. Тој бил прогласен за народен херој на Југославија, на 1 август 1952 година.„Народни херои од Македонија“, Наша книга, Скопје, 1973, стр. 247 Носител е и на Партизанска споменица 1941.

Животопис
Михо Михајловски е роден во 1915 година во сиромашно семејство. По завршување на третиот клас, се вработил како трговски помошник во Кичево, а потоа учел електро-механички занает.„Народни херои од Македонија“, Наша книга, Скопје, 1973, стр. 248 Потоа заминал во Белград.

До Априлската војна работел на Земунскиот аеродром, а потоа се вратил во родниот град и се вклучил во подготовките за оружено востание.

Учество во НОБ
Бил борец и водник на Првата македонско-косовска бригада. Како предводник на група доброволци, на 8 септември 1943 година извршил напад на касарната во Кичево, а три дена подоцна, на 11 септември 1943 година Кичево било ослободено. Со бригадата за заминал кон Гостивар, каде по тридневни борби, бригадата била приморана да се повлече.„Народни херои од Македонија“, Наша книга, Скопје, 1973, стр. 249 Во декември 1943 година, Михо Михајловски добил задача со група борци да уништи една германска радио станица во селото Прждево, која пренесувала разговори меѓу штабовите во Грција и Скопје. Радио станицата ја чувале дваесеттина германски војници, но Михо и борците успеале да ја уништат.

Како заменик-командант на баталјон, учествувал во Февруарскиот поход во 1944 година. Во април 1944 година, Првата македонска бригада се наоѓала на пат кон Дебрца. Некаде помеѓу Ресен и Дебрца, бугарски единици и моторизирана полиција ја опколиле бригадата. Михо Михајловски со својот баталјон се бореле гради во гради со непријателот, и така го пробиле патот.„Народни херои од Македонија“, Наша книга, Скопје, 1973, стр. 251 Во Пролетната офанзива, Михајловски се борел кај Локов, како и во конечното ослободување на Кичево, во септември 1944 година, при што бил тешко ранет.

За народен херој бил прогласен на 1 август 1952 година.

По ослободувањето
По Ослободувањето извршувал значајни должности во ЈНА и во Секретаријатот за внатрешни работи.„Македонска енциклопедија“, МАНУ, Скопје, 2009, 974 стр.

 Поврзано 

 Флора Михајлоска
Јанко Михајлоски

 Наводи 

Категорија:Луѓе од Кичево
Категорија:Народни херои на Југославија од Македонија
Категорија:Македонски партизани
Категорија:Родени во 1915 година
Категорија:Починати во 2003 година
Категорија:Носители на Партизанска споменица од 1941
Категорија:Починати во Скопје
Категорија:Учесници во НОБ
Категорија:Борци на Првата македонско-косовска бригада